প্রচ্ছদ » পুঁজিবাজার প্রথম ঘণ্টায় লেনদেন ২২৯ কোটি টাকা
অর্থসূচক ডেস্ক । ২২ জুলাই, ২০১৫ ১১:৩৮ পূর্বাহ্ণ	ডিএসই-সিএসই লোগো
দেশের উভয় পুঁজিবাজার ঢাকা স্টক একচেঞ্জ (ডিএসই) ও চট্টগ্রাম স্টক একচেঞ্জে (সিএসই) বুধবার সূচকের ঊর্ধমুখী প্রবণতায় চলছে লেনদেন। এদিন ডিএসইতে লেনদেনের প্রথম ঘণ্টায় ২২৯ কোটি ৫৮ লাখ টাকার শেয়ার লেনদেন হয়েছে। অপর বাজার চট্টগ্রাম স্টক এক্সচেঞ্জে (সিএসই) ১৫ কোটি টাকার শেয়ার লেনদেন হয়েছে। ডিএসই ও সিএসই ওয়েবসাইট সূত্রে এ তথ্য জানা গেছে।
ডিএসইর তথ্য অনুযায়ী, আজ বেলা সাড়ে ১১টা পর্যন্ত ডিএসইতে লেনদেনে অংশ নিয়েছে ২৭৭টি কোম্পানি ও মিউচ্যুয়াল ফান্ড। এর মধ্যে দর বেড়েছে ১২৫টি কোম্পানির। আর দর কমেছে ১০৮টির এবং অপরিবর্তিত রয়েছে ৪৪টির।
ডিএসই প্রধান বা ডিএসই এক্স সূচক ২০ পয়েন্ট বেড়ে দাঁড়িয়েছে ৪ হাজার ৭৫২ পয়েন্টে। ডিএসইএস বা শরীয়াহ সূচক ৮ পয়েন্ট বেড়ে দাঁড়িয়েছে এক হাজার ১৭৩ পয়েন্টে। আর ডিএস৩০ সূচক ৬ পয়েন্ট বেড়ে দাঁড়িয়েছে এক হাজার ৮৬৪ পয়েন্টে।
লেনদেনের প্রথম ঘণ্টায় সিএসই সার্বিক সূচক ৩৫ পয়েন্ট বেড়ে দাঁড়িয়েছে ১৪ হাজার ৫৭৫ পয়েন্টে। সিএসইতে লেনদেনে অংশ নিয়েছে ১৫৭টি কোম্পানি ও মিউচ্যুয়াল ফান্ড। এর মধ্যে দর বেড়েছে ৬৫টির, কমেছে ৭০টির এবং অপরিবর্তিত রয়েছে ২২টির।
ট্যাগঃ ঊর্ধমুখী প্রবণতা, চট্টগ্রাম স্টক একচেঞ্জ, ডিএসই, ঢাকা স্টক একচেঞ্জ, পুঁজিবাজার